text: Fusk i små virksomheder
  15 maj 2012 kl. 11.38
  Omkring 22 af 67 små virksomheder i Kolding og Haderslev mistænkes for at fuske med lønninger, kasseapparateter og afgifter.
  Kontrollanter fra Skat har i den seneste uge besøgt blomsterhandlere, skønhedsklinikker, kiosker og lignende små virksomheder.
  Skat støtte på sorte lønninger, socialt bedrageri, fusk med kasseapparatet og salg af tysk dåseøl.
  Flere virksomhedsejere forklarede, at de fik ulønnet hjælp i forretningen af venner og familie.
  Kontrolaktionen er gennemført som led i en regional Fairplay-kampagne.
  Myndighederne har fokus på virksomhedssnyd, socialt bedrageri og brugen af sort og illegalt arbejde.
  